E-knjiga

**E-knjiga ili elektronička knjiga** (eng. *e-book*) je elektronički (digitalni) ekvivalent tiskanoj knjizi. E-knjiga može sadržavati i online časopise i digitalne knjige napravljene da budu slušane kao audio knjige. E-knjige su tehnologija koja se rapidno razvija i mijenja. Neke e-knjige se proizvode simultano s proizvodnjom tiskanih knjiga, iako se u mnogo slučajeva kasnije stavljaju u prodaju. Često se e-knjige proizvode nakon što su knjige već tiskane, obično skenirajem (Robotic Scanners), a ponekad se tekst unosi tipkovnicom.

## Povijest razvitka e-knjige
E-knjiga se prvi put spominje 1971. godine kada je Michael Hart, student sveučilišta u Illinoisu, putem sveučilišne mreže počeo distribuirati knjige u digitalnoj formi. To je bio početak projekta koji je Hart poslije nazvao "project Gutenberg", po izumitelju tiskarskog stroja Johannesu Gutenbergu. Projekt se zalaže za kreiranje elektronskih verzija književnih dijela i njihovo besplatno distribuiranje putem interneta. Hartu pripadaju velike zasluge za širenje i popularizaciju e-knjiga.

## Formati E-knjiga
Postoji mnogo formata koje izdavač može koristiti za proizvodnju e-knjiga, svaki od njih ima svoje prednosti i nedostatke. Ovdje se nalazi popis samo onih najpopularnijih pa abecednom redu:
* .azw - Amazon Kindle format
* .cbr ; .cbz ; .cb7 ; .cbt ; .cba ; - formati za elektronične stripove
* .djvu - format zamišljen pre svega za skenirane podatke i kao odgovor na PDF format
* .epub - trenutačno najpopularniji E-book format podržan od svih operativnih sistema (Windows,Android, iOS, Mac OS X, Linux)
* .prc ; .mobi - format upitne budućnosti u vlasništvu Amazona, ali trenutačno jedan od popularnijih
* .pdf - format koji de facto predstavlja kompjuterski standard u prvom desetljeću dvadesetog veka. Podržan od svih operativnih sistema.

### Datoteke slikovnih podataka (Image files)
E-knjiga može biti distribuirana i kao niz slika ili jedna slika za svaku stranicu. U tom slučaju bilo koji format slike može biti korišten za format e-knjige. Glavni nedostatak je da korisnik ne može izabrati tekst pa se taj format najviše koristi za stripove, knjige o umjetnosti itd.

### E-vodič (e-guide)
To su obično kratki vodiči u "korak po korak" formatu, obično u Microsoft Wordu ili jednostavnoj tekstualnoj datoteci. Ovaj jednostavan format je podložan plagiranju budući da ga bilo tko može spremiti na kompjuter, poslati nekom i tvrditi da je njegovo vlasništvo.

### HTML (Hyper Text Markup Language)
E-knjige koje koriste HTML mogu biti čitane sa standardnim pretraživačima (Internet Explorer, Firefox) bez potrebe za posebnim dodacima.

## Usporedba s tiskanim knjigama
### E-knjiga – prednosti
* tekst može biti pretraživan, osim kada je u slikovnom obliku
* zauzima malo mjesta (otprilike 500 prosječnih e-knjiga se može spremiti na jedan CD)
* e-knjige se mogu čitati na slabom svjetlu, pa i u totalnom mraku
* brzo kopiranje
* niska cijena distribuiranja
* ekomomski i ekološki su prihvatljive jer smanjuju potrošnju papira i tinte
* ne istroše se tijekom vremena

### E-knjiga – nedostaci
* može biti nekompatibilna s novim hardwareom i softwareom
* zahtjeva pažnju u rukovanju i spremanju dokumenata, da bi se izbjeglo gubljenje podataka
* program može onemogućiti ispis
* baterija se može isprazniti
* mnogi korisnici preferiraju papir umjesto kompjuterskog ekrana
* prosječna cijena je mnogim korisnicima preskupa u odnosu na tiskane knjige

### [[Knjiga|Tiskana knjiga]] – prednosti
* može se čitati na različitim mjestima
* robusna i izdržljiva
* može se čitati i kada je oštećena
* ne zahtjeva izvor struje kao kompjuter
* ima veću kolekcionarsku vrijednost (npr. prva izdanja, potpisane knjige)

### [[Knjiga|Tiskana knjiga]] – nedostaci
* ne može biti lako kopirana
* ne može se čitati u mraku
* zauzimaju mnogo mjesta, teške su za prenošenje (pogotovo na putovanjima)
* mogu se prestati tiskati – što umnogo otežava dobavljanje
* ekološki su upitne jer se za njih koriste velike količine papira

## Linkovi
* Digitalizacija knjiga

## Vanjske veze

* Projekt Gutenberg
* Free E-book Library
* Free PDF E-books 
* Free E-books 
* Digital Bookstore
* International Digital Publishing Forum